Document ID: 31997R1059

Komisjoni määrus (EÜ) nr 1059/97,
11. juuni 1997,
millega korrigeeritakse teatavate kalapüügiliikide maksimaalset aastast püügikoormust
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1995. aasta määrust (EÜ) nr 2027/95, millega luuakse teatavate ühenduse kalastuspiirkondade ja kalavarudega seotud püügikoormuse korraldussüsteem, [1] eriti selle artikli 4 teist taanet,
ning arvestades, et:
määruse (EÜ) nr 2027/95 artikli 4 teises taandes on sätestatud, et komisjon võtab liikmesriigi nõudmisel asjakohaseid meetmeid, et kõnealune liikmesriik saaks kasutada oma kalastuskvoote nõukogu 27. märtsi 1995. aasta määruse (EÜ) nr 685/95, mis käsitleb teatavate ühenduse kalastuspiirkondade ja kalavarudega seotud püügikoormuse korraldust, [2] artikli 6 lõike 2 kolmanda lõigu sätete kohaselt;
Madalmaad on pöördunud komisjoni poole palvega korrigeerida maksimaalset aastast püügikoormust, mis on Madalmaade laevadele määratud teatavate kvootide osas, mis on antud vastavalt nõukogu 20. detsembri 1996. aasta määrusele (EÜ) nr 390/97, millega kehtestatakse 1997. aastaks teatavate kalavarude ja kalavaru rühmade suhtes lubatav kogupüük ja teatavad püügitingimused, [3] viimati muudetud määrusega (EÜ) nr 711/97; [4]
käesolev määrus jõustub viivitamatult, et Madalmaad saaksid oma kvoote kasutada;
käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Madalmaade Kuningriigi maksimaalset aastast püügikoormust põhjalähedaste liikide osas, mille püügil kasutatakse määruse (EÜ) nr 2027/95 I lisas nimetatud veetavaid püünised, muudetakse vastavalt käesoleva määruse lisale.
Artikkel 2
Käesolev määrus jõustub päev pärast selle avaldamist Euroopa Ühenduste Teatajas.
Käesolevat määrust kohaldatakse alates 9. juunist 1997.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. juuni 1997

Labels: 18
6